b'\n_START_ARTICLE_\nGreifsvaldo moksl\xc5\xb3 kolegijos konferencij\xc5\xb3 stipendija\n_START_PARAGRAPH_\nGreifsvaldo moksl\xc5\xb3 kolegijos konferencij\xc5\xb3 stipendija - Greifsvaldo moksl\xc5\xb3 kolegijos (vok. Alfried Krupp Wissenschaftskolleg) skiriama stipendija dalykin\xc4\x97ms konferencijoms (vok. Tagung), tarptautiniams simpoziumams bei Vasaros mokykloms. Pretendentai - mokslininkai i\xc5\xa1 Vokietijos, Europos ir viso pasaulio. Visos konferencijos paprastai nemokamai prieinamos Greifsvaldo Ernsto Morico universiteto nariams. Programa skelbiama bent 1 semestr\xc4\x85 \xc4\xaf priek\xc4\xaf._NEWLINE_Temas gali pasi\xc5\xablyti bet kuris mokslininkas, turintis daktaro laipsn\xc4\xaf. Ypa\xc4\x8d svarbu inovatyvumas, platus prane\xc5\xa1\xc4\x97j\xc5\xb3 ratas ir koncepcija. Temos pri\xc4\x97mimo atveju Kolegija finansuoja konferencij\xc4\x85. L\xc4\x97\xc5\xa1os apima bent jau nuomos s\xc4\x85naudas, paprastai ir kelion\xc4\x97s bei maitinimosi bei kitas i\xc5\xa1laidas._NEWLINE_I\xc5\xa1laid\xc5\xb3 s\xc4\x85mata Kolegijai pri\xc4\x97mus pateikt\xc4\x85 tem\xc4\x85 sudaroma pa\xc4\x8dioje Kolegijoje, tod\xc4\x97l neb\xc5\xabtina pateikti kartu su temos pasi\xc5\xablymu. Temos teikiamos bent 12-14 m\xc4\x97nesi\xc5\xb3 iki atitinkamo termino. Tuomet \xc4\xafmanomas kofinansavimas (pvz., DFG fondo l\xc4\x97\xc5\xa1omis). Prie\xc5\xa1 kreipiantis paramos \xc4\xaf kitus finansavimo partnerius, rekomenduojama kreiptis \xc4\xaf Kolegij\xc4\x85 d\xc4\x97l galimo konferencijos \xc4\xaftraukimo \xc4\xaf Kolegijos program\xc4\x85 (tuomet kofinansavimo galimyb\xc4\x97s pas i\xc5\xa1orinius partnerius da\xc5\xbenai b\xc5\xabna didesn\xc4\x97s).'